Борис Младенов-Young
Кой би могъл да пее по-добре…

chitanka.info

Кой би могъл да пее по-добре,

по-нежно, по-трогателно, по-мило

от детското гласче като звънче,

градините на Идън огласило!

От него лъха святост, чистота

и сякаш в песента си то излива

невинната си ангелска душа

и прави красотата по-красива.

Прозвънне ли, по нотите лети

и овладяло третата октава,

намира път към хорските души —

омайва, очарова, омилява!…

Така и моето сърце разнежва

и със сълзи очите ми замрежва.

Сидни, Австралия — 2015 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.